जिन्दगी चलाउने क्रममा धेरै चरण पार गर्र्दै जानुपर्ने रहेछ । त्यसमध्येको एउटा महŒवपूर्ण चरण भनेको विवाह हो । चलचित्र क्षेत्रमा आउनुभन्दा पहिला १९ वर्षकै उमेरमा विवाह गरिसकेको थिएँ । यही क्रममा दुई छोराको जन्म भयो । तर, मेरो पहिलो श्रीमतीसँग विस्तारै सम्बन्ध नराम्रो बन्दै गयो । उनीसँग मनमुटाव हुन थालेपछि ०४९ मा छुट्टियौँ । मेरो छोराहरूसँग रामै्र सम्बन्ध छ । इटहरी गएको वेलामा कहिलेकाहीँ जेठी श्रीमतीसँग पनि भेट हुन्छ, राम्रैसँग बोलचाल हुन्छ । तर, हामी कानुनी रूपमा छुट्टिइसकेका छौँ ।
